**Upute za korisnike kojima je odobreno sufinanciranje mjera EnU u 2014. godini.**

Korisnici kojima su odobrena sredstva za mjeru povećanja toplinske zaštite ovojnice obiteljske kuće dužni su dostaviti glavni projekt u roku od 60 dana od primitka „Zaključka o utvrđivanju bodovne liste i odabiru korisnika sufinanciranja“. U roku od 15 dana od dostave glavnog projekta, Grad Koprivnica i korisnik potpisuju Ugovor o međusobnim pravima i obvezama u svezi subvencioniranja troškova provedbe mjera povećanja energetske učinkovitosti.

Korisnici kojima je odobrena mjera zamjena postojeće stolarije ugradnjom nove vanjske stolarije, nisu obavezni dostaviti glavni projekt.

Korisnici koji ugrađuju plinske kotlove, ukoliko snaga ugrađenog sustava ne prelazi 30 kw, nisu obavezni dostaviti glavni strojarski projekt.

Svi korisnici moraju u roku od 15 dana od dana zaprimanja „Zaključka o utvrđivanju bodovne liste i odabiru korisnika sufinanciranja“ dostaviti potpisanu i ovjerenu ponudu za izradu energetskog pregleda i certifikata objekta koji je predmet rekonstrukcije.

Korisnici koji nisu obvezni dostaviti glavni projekt, najduže u roku od 15 dana od roka za dostavu ovjerene i potpisane ponude za izradu energetskog pregleda i certifikata dužni su potpisati ugovor. Ugovor se potpisuje u prostorijama gradske uprave, soba br. 4C (prizemlje desno ), uz obaveznu prethodnu telefonsku najavu dolaska na tel. 048/654-859 ili 048/279-535.

Ukoliko korisnici kombiniraju dvije mjere energetske učinkovitosti, od kojih jedna zahtjeva, a druga ne zahtjeva dostavu projekta, tada se Ugovor potpisuje sukladno uvjetima za korisnike koji ugrađuju mjeru toplinske zaštite ovojnice obiteljske kuće te su dužni dostaviti glavni projekt.

Adresa za dostavu sve potrebne dokumentacije je sljedeća:

***Grad Koprivnica, Zrinski trg 1, 48000 Koprivnica uz napomenu „Za natječaj EnU“.***

Prema članku 6. Pravilnika za provedbu programa povećanja energetske učinkovitosti obiteljskih kuća na području Grada Koprivnice prihvatljivi trošak mjere EnU je onaj nastao nakon dana objave Zaključka o utvrđivanju bodovne liste i odabiru korisnika sufinanciranja ( 07. listopad 2014.).

Glavni projekt za mjeru povećanja toplinske zaštite ovojnice obiteljske kuće mora sadržavati dijelove propisane Pravilnikom o obveznom sadržaju i opremanju projekata građevina („Narodne novine“ broj 64/14.), a najmanje sljedeće:

1. Tehnički opis koji sadrži sljedeće: preslika akta o gradnji (dokaz da je građevina postojeća), opis predmeta rekonstrukcije, iskaz ploštine podnih površina, obujam zgrade, opis ispunjenja temeljnih zahtjeva za projektirani dio građevine, proračun fizikalnih svojstava, uvjeti za gospodarenje građevnim otpadom koji nastaje tijekom rekonstrukcije, iskaz procijenjenih troškova građenja,
2. Grafički prikazi koji sadrže: snimak postojećeg stanja koji obuhvaća zonu zahvata, projektirano buduće stanje (s ucrtanim dužinskim i visinskim kotama).

**Važni datumi i rokovi vezano za ispunjenje obveza sukladno Pravilniku odnosno naprijed danim uputama:**

07.10.2014. – Objava Zaključka o utvrđivanju bodovne liste i odabiru korisnika sufinanciranja

22.10.2014. – Rok za dostavu ovjerene i potpisane ponude za izradu energetskog pregleda i certifikata

06.11.2014. – Rok za potpisivanje Ugovora sa korisnicima koji nisu obvezni dostaviti Glavni projekt

08.12.2014. – Krajnji rok za dostavu Glavnog projekta za korisnike koji su obvezni dostaviti

23.12.2014. – Rok za potpisivanje Ugovora s korisnicima koji su obvezni dostaviti Glavni projekt

01.05.2014. – Rok za dostavu Zahtjeva za povrat sredstava